CELEX ID: 32011D0447
Publication Date: 2011-07-20

Document Text:
KOMISJONI RAKENDUSOTSUS,
20. juuli 2011,
millega parandatakse otsust 2010/152/EL, mille kohaselt Euroopa Liidu rahastamine ei kata teatavaid kulutusi, mida liikmesriigid on teinud Euroopa Põllumajanduse Arendus- ja Tagatisfondi (EAGGF) tagatisrahastu, Euroopa Põllumajanduse Tagatisfondi (EAGF) ja Maaelu Arengu Euroopa Põllumajandusfondi (EAFRD) raames
(teatavaks tehtud numbri K(2011) 5139 all)
(Ainult poolakeelne tekst on autentne)
(2011/447/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 17. mai 1999. aasta määrust (EÜ) nr 1258/1999 ühise põllumajanduspoliitika rahastamise kohta, (1) eriti selle artikli 7 lõiget 4,
võttes arvesse nõukogu 21. juuni 2005. aasta määrust (EÜ) nr 1290/2005 ühise põllumajanduspoliitika rahastamise kohta, (2) eriti selle artiklit 31,
olles konsulteerinud põllumajandusfondide komiteega
ning arvestades järgmist:
(1)
Komisjon jättis otsusega 2010/152/EL (3) Euroopa Liidu rahastamise alt välja üldsumma 279 794 442,15 Poola zlotti ja 25 583 996,81 eurot, sealhulgas konkreetselt 180 448 032,62 Poola zlotti, mis Poola oli kasutanud pindalapõhiste maaelu arendamise meetmete jaoks programmitöö perioodil 2000-2006. Osutatud otsuse lisas on aga kõnealune summa ekslikult kirjendatud eelarvepunkti 6701„EAGFi raamatupidamisarvestuse kontrollimine ja heakskiitmine - Sihtotstarbeline tulu”. Kuna parandus oli seotud maaelu arengu ajutise rahastamisvahendi (Temporary Rural Development Instrument, TRDI) kohaste kulutustega, oleks summa tulnud kirjendada eelarvepunkti 6500„Struktuurifondide, Ühtekuuluvusfondi ja Euroopa Kalandusfondiga seotud finantskorrektsioonid”.
(2)
Vastavalt komisjoni 21. juuni 2006. aasta määruse (EÜ) nr 885/2006 (millega nähakse ette nõukogu määruse (EÜ) nr 1290/2005 kohaldamise üksikasjalikud eeskirjad seoses makseasutuste ja teiste organite akrediteerimise ning EAGFi ja EAFRD raamatupidamisarvestuse kontrollimise ja heakskiitmisega) (4) artikli 11 lõikele 4 arvatakse ELi rahastamise alt väljajäetud summad EAGFi puhul maha tehtud otsusele järgneval teisel kuul tehtud kulutustega seotud kuumaksetest. Seepärast konverteeriti summa 180 448 032,62 Poola zlotti eurodeks 29. aprilli 2010. aasta vahetuskursiga ning saadi 46 087 919,86 eurot.
(3)
Vastavalt komisjoni 5. jaanuari 2004. aasta määruse (EÜ) nr 27/2004 (millega kehtestatakse üksikasjalikud üleminekueeskirjad nõukogu määruse (EÜ) nr 1257/1999 kohaldamiseks seoses Tšehhi Vabariigis, Eestis, Küprosel, Lätis, Leedus, Ungaris, Maltal, Poolas, Sloveenias ja Slovakkias EAGGF tagatisrahastust rahastatavate maaelu arendamise meetmetega) (5) artiklile 5 väljendatakse Poola maaelu arendamist käsitlevad komisjoni otsused eurodes. Seepärast tuleks maaelu arengu ajutise rahastamisvahendi parandused, mis on väljendatud omavääringus, konverteerida eurodesse. Konverteerimisel kasutatakse maaelu arengu ajutise rahastamisvahendi alt makstud parandusega seotud eelarveaastal kehtinud keskmist vahetuskurssi. Sellise meetodi kohaselt on eelarveaastatega 2005, 2006 ja 2007 seotud maaelu arengu ajutise rahastamisvahendi alt kulutatud summa parandus 180 448 032,62 võrdne 46 430 682,69 euroga.
(4)
Seepärast tuleks otsust 2010/152/EL vastavalt parandada,
ON VASTU VÕTNUD KÄESOLEVA OTSUSE:
Artikkel 1
Kõik Poolat käsitlevad kirjed otsuse 2010/152/EL lisas asendatakse käesoleva otsuse lisas esitatud kirjetega.
Artikkel 2
Raamatupidamislikel põhjustel deklareerib Poola summa 46 087 919,86 eurot hüvitamiseks eelarvepunkti 6701„EAGFi raamatupidamisarvestuse kontrollimine ja heakskiitmine - Sihtotstarbeline tulu” alt.
Komisjon annab välja sissenõudekorralduse summale 46 430 682,69 eurot, et teha maaelu arengu ajutise rahastamisvahendiga seotud finantskorrektsioonid eelarvepunkti 6500„Struktuurifondide, Ühtekuuluvusfondi ja Euroopa Kalandusfondiga seotud finantskorrektsioonid” all.
Artikkel 3
Käesolev otsus on adresseeritud Poola Vabariigile.
Brüssel, 20. juuli 2011

EuroVoc Classification:
Level 1: 100161
100144
Level 2: 100283
100277
100177
100282
Level 3: 5655
5781
5087
5283
122
5576
2106
1005
914
2200
All Concepts: 1005
1052
2543
5575